Bărbatul din Iaşi, lovit în urmă cu zece zile de un panou publicitar în timpul unei vijelii, a murit. El a intrat în comă în urma loviturii puternice, iar medicii nu au mai reuşit să îl salveze. Poliţiştii au deschis dosar penal in rem pentru ucidere din culpă.

Anchetatorii au descoperit că există o problemă în ceea ce privește emiterea autorizației pentru amplasarea panoului publicitar pe un teren care aparținea unei firme privare. Aceasta trebuia să aibă o autorizație din partea primăriei, dar acest act lipsește. Anchetatorii au mai vorbit și cu cei care au montat acel panou și, de asemenea, cu firma de publicitate pentru a afla detalii despre acest caz.

Reamintim că bărbatul a fost lovit în cap de un panou dislocat de o rafală puternică de vânt. După internare, acesta a suferit două intervenții chirurgicale, dar din păcate medicii nu au reușit să îl salveze.